Profesia de medic ATI este una extrem de solicitantă și, în același timp, esențială pentru sistemul de sănătate. Un medic ATI se confruntă zilnic cu situații extrem de provocatoare și trebuie să-și dedice întreaga energie și expertiză pentru a salva vieți. Cu toate acestea, realitățile din sistemul medical pot fi uneori copleșitoare, iar medicii se regăsesc deseori luptând nu doar pentru sănătatea pacienților, ci și pentru propriul confort financiar.
Într-o postare emoționantă pe rețeaua de socializare Facebook, un medic specialist în ATI a dezvăluit necazurile cu care se confruntă, vorbind deschis despre modul în care a ajuns să trăiască de pe o zi pe alta cu salariul său lunar. Cu toate că își dedică viața salvării celor aflați în pragul morții, medicul a mărturisit că a ajuns să își numere fiecare bănuț din ghiozdan, subliniind astfel dificultățile financiare și presiunile cu care se confruntă personalul medical în ziua de azi.
Mirela Ciobănescu a decis să-și spună păsul într-o postare pe rețeaua de socializare. Mirela reclamă faptul că după șase ani de facultate și cinci ani de rezidențiat, salariul pe care îl primește abia îl poate drămui.
Postarea s-a viralizat și a atras o mulțime de comentarii. Majoritatea celor care i-au comentat tinerei la postare i-au dat dreptate, unii chiar arătând că se află în aceeași situație.
"Interesanta postarea! Comentez din postura unuia care a luat primul rezidentiatul pe Bucuresti in generatia mea in specialitatea mea, insa nu a avut "sansa" sa ramana intr-un Centru Universitar....., asa ca ca am ales sa merg in provincie in detrimentul plecarii din tara (acum imi pare rau)... mentionez ca din cand in cand mai rezolv si cate un caz de nivel de centru universitar, cu foarte mare stres si presiune, deoarece marile centre universitare refuza unii pacienti din varii motive, si cand spun mare stes, ma refer in primul rand la suportul departamentului de anestezie terapie intensiva. In provincie este un deficit mare la acest nivel...asa ca frustrarile sunt prezente peste tot".
"Oare tinerii specialiști au dreptul la ajutor de șomaj, până să aibă dreptul de a munci și mai ales până să aibă unde munci? Că între licență și rezidențiat, mai precis între septembrie și februarie tânărul absolvent nu are nici un venit. Si nimănui nu ii pasă. Daca nu ai părinți, ce faci? Eu m-am angajat ca profesoara de engleza la o grădiniță vreo două luni. Chiar am primit propunerea de a fi avansată dacă rămân acolo... desigur pentru un salariu care depășea salariul de medic stagiar ( am prins vremea când se făcea un an de stagiu înainte de rezidențiat)"
"Ințeleg drama sistemului medical și clar e nedrept ceea ce ți se întâmplă Mirela. Însă, in astfel de situații sunt și alte meserii la fel de onorabile cu cea pe care o profesezi. Profesori, ingineri (pe calificări puțin apreciate în România) care lucrează pe minimul pe economie, după ani de studiu în care s-au zbătut in sărăcie. 57% din forța de muncă din Romania se zbate cu minimul pe economie sau in zona aia...".
"Hai că nu e chiar așa de plâns. Eu din câți medici ATI cunosc, nu «moare nici unul de foame». Hai sa mai avem și modestie, sunt alte categorii sociale care să se plângă"